section_heading: Povijest
paragraph_text: minijatura|300px|lijevo|Spomen-križevi na Kornatu mini|300px|Sjećanje na poginule vatrogasce 2010. godine mini|lijevo|Gradnja Spomen-križeva Kornatska tragedija dogodila se 30. kolovoza 2007. godine kada je skupina vatrogasaca postala žrtvom požara na otoku Velikom Kornatu. Od ukupno 13 vatrogasaca u skupini zahvaćenoj požarom, 12 ih je poginulo na licu mjesta ili preminulo u bolnicama, a jedini je preživio 23-godišnji Frane Lučić iz Tisnog. Događaj je bio jedna od najvećih mirnodopskih nesreća, koja je pogodila Hrvatsku.